Trilokulīnas

Trilokulīnas (Triloculina) ir kosmopolītisku foraminīferu ģints miliolīdu kārtā. Šo ģinti 1826. gadā aprakstīja franču naturālists Alsids Orbiņī. Trilokulīnu tipiskā suga ir Triloculina trigonula (Lamarck, 1804). Ģeohronoloģiski trilokulīnas ir zināmas no eocēna līdz mūsdienām.

 Apraksts 
Čaula šķērsgriezumā ir ovāla, vienādmalu trīsstūrveidīga vai aptuveni trīsstūrveidīga. Kameras garumā aizņem pusi tinuma. Agrīnajā stadijā tās izvietotas kriptokvinkvelokulinveidīgi, vismaz mikrosfēriskajā ģenerācijā. Taču šīs stadijas var nebūt megasfēriskajā ģenerācijā. Vēlīnajā stadijā kameras izvietotas pseidotrilokulīnveidīgi vai trilokulīnveidīgi. Čaulai no ārpuses ir redzamas tikai trīs kameras. Kamerām nav apakšējās sieniņas. Sieniņas ir no porcelānveidīga kalcīta un neperforētas. Atvere ir apaļīga un izvietota pēdējās kameras galā. Tā satur divpusēji zarotu zobu.Loeblich, A. R.; Tappan, H. (1988). Foraminiferal Genera and their Classification. Van Nostrand Reinhold Company, New York. 344 lpp. ISBN 0-442-25937-9

 Sistemātika 
Trilokulīnu ģintī ir 125 recentas sugas un ar izmirušajām kopā ir 259 sugas. Dažas no tām ir šādasWorld foraminifera database:
 ģints: Triloculina d'Orbigny, 1826
 suga: Triloculina adriatica Le Calvez & Le Calvez, 1958
 suga: Triloculina gibberula Terquem, 1878 †
 suga: Triloculina hartingi Bosquet, 1859 †
 suga: Triloculina marioni Schlumberger, 1893
 suga: Triloculina ornata Le Calvez & Le Calvez, 1958
 suga: Triloculina plicata Terquem, 1878
 suga: Triloculina schreiberiana d'Orbigny, 1839
 suga: Triloculina tricarinata d'Orbigny in Deshayes, 1832
 suga: Triloculina trigonula (Lamarck, 1804)
 suga: Triloculina turgida Ehrenberg, 1843 †
 suga: Triloculina vitrea Karrer, 1870 †

(†) - izmirušu organismu grupa.

 Atsauces 

Kategorija:Foraminīferas